CELEX: 32005D0240
Language: lv
Date: 2005-03-11 00:00:00
Title: 2005/240/: Komisijas Lēmums (2005. gada 11. marts), ar ko nosaka metodes cūku liemeņu klasificēšanai Polijā (izziņots ar dokumenta numuru K(2005) 552)

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 74/62
            
         
      KOMISIJAS LĒMUMS
   
   (2005. gada 11. marts),
   ar ko nosaka metodes cūku liemeņu klasificēšanai Polijā
   (izziņots ar dokumenta numuru K(2005) 552)
   (Autentisks ir tikai teksts poļu valodā)
   (2005/240/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punkts paredz, ka cūku liemeņus klasificē saskaņā ar to novērtēto muskuļaudu saturu atbilstoši statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes apstiprina, ja tās atbilst statistiskās kļūdas maksimālajai pielaidei novērtējumā. Pielaide tika definēta 3. pantā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Polijas valdība ir pieprasījusi, lai Komisija apstiprinātu trīs metodes cūku liemeņu klasificēšanai un ir iesniegusi sīki izstrādātu secēšanas procesa aprakstu, kas veikts pirms tās pievienošanās ES, iesniedzot to kā Regulas (EEK) Nr. 2967/85 3. pantā paredzētā protokola 2. daļu.
            
         
               (3)
            
            
               Izvērtējot šo pieprasījumu, atklājās, ka ir izpildīti šo klasificēšanas metožu apstiprināšanas nosacījumi.
            
         
               (4)
            
            
               Regulas (EEK) Nr. 3220/84 2. pants nosaka, ka dalībvalstis ir tiesīgas noteikt atšķirīgu cūku liemeņu noformējumu, kas atšķiras no minētajā pantā definētā standarta noformējuma, ja komercdarbības prakse vai tehniskās prasības pieļauj šādu atkāpi.
            
         
               (5)
            
            
               Tradicionālais liemeņu noformējums Polijā un attiecīgi no tā izrietošā tirdzniecības prakse prasa, lai no liemeņiem netiktu atdalīti nieru tauki, nieres un/vai diafragma. Tas jāņem vērā, koriģējot standarta noformējumam noteikto svaru.
            
         
               (6)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, ko pieņem, pamatojoties uz iepriekšējo pieredzi; šā iemesla dēļ esošo apstiprinājumu var atsaukt.
            
         
               (7)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Polijā ir atļauts izmantot šādas metodes:
   
               a)
            
            
               “Capteur Gras/Maigre – Sydel (CGM)” aparātu un ar to saistītās novērtējuma metodes, kuru sīks apraksts ir sniegts pielikuma 1. daļā;
            
         
               b)
            
            
               “Ultra FOM 300” aparātu un ar to saistītās novērtējuma metodes, kuru sīks apraksts ir sniegts pielikuma 2. daļā;
            
         
               c)
            
            
               “Fully automatic ultrasonic carcass grading (Autoform)” aparātu un ar to saistītās novērtējuma metodes, kuru sīks apraksts ir sniegts pielikuma 3. daļā.
            
         Attiecībā uz aparātu “Ultra FOM 300”, kas minēts pirmā panta b) punktā, ir noteikts, ka pēc mērījumu procedūras pabeigšanas, ir jābūt iespējai konstatēt uz liemeņa, ka aparāts mērījuma vietā ir noteicis T1 un T2 mērījuma vērtības, kas noteiktas pielikuma 2. daļas 3. punktā. Mērījuma vietas atbilstošs marķējums jāveic mērījumu procedūras laikā.
   2. pants
   Neatkarīgi no standarta noformējuma, kas minēts Regulas (EEK) Nr. 3220/84 2. panta 1. punktā, nieru tauki, nieres un diafragma nav jāatdala no cūkas liemeņa pirms svēršanas un klasificēšanas. Lai izveidotu salīdzināmu cūku liemeņu klasifikācijas sistēmu, reģistrēto silta liemeņa svaru samazina:
   
               a)
            
            
               diafragmai par 0,23 %,
            
         
               b)
            
            
               nieru taukiem un nierēm attiecīgi:
               
                           —
                        
                        
                           par 1,90 % S un E kategorijas liemeņiem,
                        
                     
                           —
                        
                        
                           par 2,11 % U kategorijas liemeņiem,
                        
                     
                           —
                        
                        
                           par 2,54 % R kategorijas liemeņiem,
                        
                     
                           —
                        
                        
                           par 3,12 % O kategorijas liemeņiem,
                        
                     
                           —
                        
                        
                           par 3,35 % P kategorijas liemeņiem.
                        
                     
         3. pants
   Labojumi attiecībā uz aparatūru un novērtējuma metodēm netiek apstiprināti.
   4. pants
   Lēmums ir adresēts Polijas Republikai.
   
      Briselē, 2005. gada 11. martā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regulā grozījumi izdarīti ar Regulu (EK) Nr. 3127/94 (OV L 330, 21.12.1994., 43. lpp.).
   
      PIELIKUMS
      METODES CŪKU LIEMEŅU KLASIFICĒŠANAI POLIJĀ
      1. Daļa
      CAPTEUR GRAS/MAIGRE – SYDEL (CGM)
      
                  1.
               
               
                  Cūku liemeņu klasificēšanu veic ar aparātu, kura nosaukums ir “Capteur Gras/Maigre –Sydel (CGM)”.
               
            
                  2.
               
               
                  Aparāts ir aprīkots ar augstas izšķirtspējas Sydel zondi, kuras diametrs ir 8 milimetri, ar infrasarkanās gaismas diodi (Honeywell) un diviem gaismas detektoriem (Honeywell). Darbības attālums ir no 0 līdz 105 mm.
                  
                     CGM automātiski mērījumu rezultātus izsaka aprēķinātajā muskuļaudu saturā.
               
            
                  3.
               
               
                  Liemeņa muskuļaudu saturs tiek aprēķināts pēc šādas formulas:
                  
                      = 50,11930 – 0,62421X1 + 0,26979X2
                  
                  kurā:
                  
                              
                                 
                           
                           
                              =
                           
                           
                              liemeņa muskuļaudu aprēķinātā procentuālā izteiksme,
                           
                        
                              X1
                              
                           
                           
                              =
                           
                           
                              muguras tauku biezums (ieskaitot ādu) milimetros, ko mēra 6 cm no liemeņa viduslīnijas starp trešo un ceturto ribu,
                           
                        
                              X2
                              
                           
                           
                              =
                           
                           
                              muskuļa biezums milimetros, ko mēra tajā pat laikā un vietā, kad X1.
                           
                        Šo formulu piemēro liemeņiem, kuru svars ir no 60 līdz 120 kilogramiem.
               
            2. Daļa
      ULTRA-FOM 300
      
                  1.
               
               
                  Cūku liemeņu klasificēšanu veic ar aparātu “Ultra-FOM 300”.
               
            
                  2.
               
               
                  
                     Ultra-FOM 300 aparāts ir aprīkots ar 3,5 MHz ultraskaņas zondi (Krautkrämer MB 4 SE). Ultraskaņas signāls tiek pārvērsts ciparu formātā, saglabāts un apstrādāts.
                  Mērījumu rezultātus izsaka aprēķinātajā muskuļaudu saturā ar Ultra-FOM aparātu.
               
            
                  3.
               
               
                  Liemeņa muskuļaudu saturs tiek aprēķināts pēc šādas formulas:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  kurā:
                  
                              
                                 
                           
                           
                              =
                           
                           
                              liemeņa muskuļaudu aprēķinātā procentuālā izteiksme,
                           
                        
                              T1
                              
                           
                           
                              =
                           
                           
                              muguras tauku biezums (ieskaitot ādu) milimetros, ko mēra 7 cm no liemeņa viduslīnijas pie pēdējās ribas,
                           
                        
                              T2
                              
                           
                           
                              =
                           
                           
                              muguras tauku biezums (ieskaitot ādu) milimetros, ko mēra 7 cm no liemeņa viduslīnijas starp trešo un ceturto ribu,
                           
                        
                              M1
                              
                           
                           
                              =
                           
                           
                              muskuļa biezums milimetros, ko mēra tajā pat laikā un vietā, kad T1,
                           
                        
                              M2
                              
                           
                           
                              =
                           
                           
                              muskuļa biezums milimetros, ko mēra tajā pat laikā un vietā, kad T2.
                           
                        Šo formulu piemēro liemeņiem, kuru svars ir no 60 līdz 120 kilogramiem.
               
            3. Daļa
      FULLY AUTOMATIC ULTRASONIC CARCASS GRADING (AUTOFORM)
      
                  1.
               
               
                  Cūku liemeņu klasificēšana jāveic ar aparātu, kura nosaukums ir Autofom (Fully automatic ultrasonic carcass grading).
               
            
                  2.
               
               
                  Aparāts ir aprīkots ar sešpadsmit 16,2 MHz ultraskaņas devējiem (Krautkrämer, SFK 2 NP), kur darbības attālums starp devējiem ir 25 mm.
                  Ultraskaņas dati ietver muguras tauku biezuma mērījumu un muskuļu slāņa mērījumu.
                  Mērījumu rezultātus ar datora palīdzību izsaka aprēķinātajā muskuļaudu saturā.
               
            
                  3.
               
               
                  Liemeņa muskuļaudu saturs tiek aprēķināts, pamatojoties uz 55 mērpunktiem, izmantojot šādu formulu:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  kurā:
                  
                              
                                 
                           
                           
                              =
                           
                           
                              liemeņa muskuļaudu aprēķinātā procentuālā izteiksme,
                           
                        x1, x2 ... x126 ir mainīgie lielumi, kuri noteikti ar Autofom.
               
            
                  4.
               
               
                  Mērpunktu apraksts un statistikas metode iekļauta Polijas iesniegtā protokola II daļā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                  Šo formulu piemēro liemeņiem, kuru svars ir no 60 līdz 120 kilogramiem.